ఖమర్ అలీ అఖూన్

ఖమర్ అలీ అఖూన్ (15 ఆగస్టు 1957 – 13 ఫిబ్రవరి 2026) జమ్మూ కాశ్మీర్‌కు చెందిన భారతీయ రాజకీయ నాయకుడు. ఆయన జమ్మూ కాశ్మీర్ నేషనల్ కాన్ఫరెన్స్లో సీనియర్ సభ్యుడు.

1996లో ఆయన జమ్మూ కాశ్మీర్‌లోని కార్గిల్ జిల్లా పరిధిలోని కార్గిల్ శాసనసభ నియోజకవర్గం నుండి ఎన్నికయ్యాడు.

 జీవితం, వృత్తి 
కమర్ అలీ అఖూన్ 15 ఆగస్టు 1957న కార్గిల్ పట్టణానికి 48 కిలోమీటర్ల దూరంలో ఉన్న సంగ్రా గ్రామంలో ఒక మతపరమైన కుటుంబం  'అఖూన్పా' లో జన్మించాడు. ఆయన సంగ్రాలో ప్రాథమిక విద్యను అభ్యసించాడు, 1973లో సాంకూ ఉన్నత పాఠశాల నుండి మెట్రిక్యులేషన్ పూర్తి చేశాడు. ప్రాథమిక పాఠశాలలో ఉన్నప్పుడే ఆయన తన తల్లిదండ్రులను కోల్పోయాడు; ఆ తరువాత ఆయన అన్నయ్య తాలిబ్ హుస్సేన్ కుటుంబాన్ని పోషించడానికి, అఖూన్‌, అతని తమ్ముడు డాక్టర్ మహ్మద్ జాఫర్ అఖూన్‌లకు విద్యనందించడానికి బాధ్యత తీసుకున్నాడు.
సురు వ్యాలీకి చెందిన ప్రముఖ మత పండితుడు దివంగత అఘా సయ్యద్ హైదర్ రిజ్వీ ఆయనను ఉన్నత చదువుల కోసం శ్రీనగర్ పంపడంలో సహాయం చేశాడు. గ్రాడ్యుయేషన్ పూర్తి చేసిన తర్వాత అఖూన్ ఉద్యోగం కోసం ప్రయత్నించకుండా ఎల్‌ఎల్‌బీ (ఆనర్స్) అభ్యసించాడు. తరువాత ఆయన రాజకీయాల్లోకి ప్రవేశించాడు. జిల్లాలోని అత్యంత సీనియర్ జెకేఎన్‌సీ నాయకులలో ఆయన ఒకడు.

11 జూన్ 2014న ఆయన 49-కార్గిల్ నియోజకవర్గానికి ప్రాతినిధ్యం వహిస్తున్న శాసనసభ్యుడిగా, క్యాబినెట్ మంత్రి హోదాలో జమ్మూ కాశ్మీర్ ముఖ్యమంత్రికి సలహాదారుగా నియమితులయ్యాడు.
2002లో కొత్తగా ఏర్పడిన లడఖ్ అటానమస్ హిల్ డెవలప్‌మెంట్ కౌన్సిల్ కార్గిల్‌కు మొదటి చీఫ్ ఎగ్జిక్యూటివ్ కౌన్సిలర్/చైర్మన్‌గా కూడా పనిచేశాడు. అంతకుముందు ఆయన ఉమర్ అబ్దుల్లా ప్రభుత్వంలో వినియోగదారుల వ్యవహారాలు, ప్రజా పంపిణీ, రవాణా శాఖ మంత్రిగా, ఫరూక్ అబ్దుల్లా పాలనలో పనులు, విద్యుత్ శాఖల సహాయ మంత్రిగా పనిచేశాడు, లడఖ్ అటానమస్ హిల్ డెవలప్‌మెంట్ కౌన్సిల్ కార్గిల్‌కు మొదటి చీఫ్ ఎగ్జిక్యూటివ్ కౌన్సిలర్‌గా కూడా వ్యవహరించాడు.

అఖూన్ 68 ఏళ్ల వయసులో 13 ఫిబ్రవరి 2026న మరణించాడు.సీనియర్ నేషనల్ కాన్ఫరెన్స్ నాయకుడు కమర్ అలీ అఖూన్ కన్నుమూత

 మూలాలు 

వర్గం:1957 జననాలు
వర్గం:2026 మరణాలు
వర్గం:లడఖ్ రాజకీయ నాయకులు
వర్గం:లడఖ్ రాజకీయ నాయకులు
వర్గం:జమ్మూ & కాశ్మీర్ నేషనల్ కాన్ఫరెన్స్ రాజకీయ నాయకులు
వర్గం:2026 మరణాలు
వర్గం:1957 జననాలు